
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	
		,,În slujba oamenilor”



Nr. 9311/08.07.2019

RAPORT DE SPECIALITATE
privind aprobarea Regulamentelor de organizare şi funcţionare ale serviciilor sociale de zi Centrul de consiliere pentru prevenirea și combaterea violenței în familie și Centrul de asistență destinat agresorilor 

Prin H.C.L.M.T. nr. 218/27.06.2017 s-a înființat Direcția de Asistență Socială a Municipiului Timișoara și s-a aprobarea Organigrama și Statul de funcţii pentru aceasta.
Prin H.C.L.M.T. nr. 500/24.10.2018 s-a modificat şi aprobat Organigrama, Statul de Funcţii şi Regulamentul de organizare şi funcţionare ale Direcţiei de Asistenţă Socială a Municipiului Timişoara.
Prin H.C.L.M.T. nr. 116/19.03.2019 s-a aprobat derularea proiectului cu titlul "SEVA - Stop! Eliminam violenta si agresivitatea", cod SMIS 127586 si a cheltuielilor aferente.
Prin H.C.L.M.T. nr. 257/07.05.2019 s-a aprobat înființarea Complexului de Servicii pentru Victimele Violenței Domestice și Agresori ca urmare a aprobării proiectului cu titlul "SEVA - Stop! Eliminam violenta si agresivitatea", cod SMIS 127586. 
Conform Hotărârii Guvernului nr. 325/2018 pentru aprobarea Regulamentului-cadru privind stabilirea condiţiilor de înfiinţare a posturilor în afara organigramei şi a criteriilor pe baza cărora se stabileşte procentul de majorare salarială pentru activitatea prestată în proiecte finanţate din fonduri europene nerambursabile, art. 2 ”Înființarea posturilor în afara organigramei pentru implementarea proiectelor finanțate din fonduri europene nerambursabile se aprobă prin act administrativ al conducătorului instituției și/sau autorității publice și va conține cel puțin numărul și denumirea posturilor, precum și nivelul de salarizare al fiecărui post, conform tarifelor orare din ghidul solicitantului - condiții generale și specifice aplicabile, astfel cum au fost aprobate în cererile de finanțare de către autoritatea finanțatoare care gestionează programul din care este finanțat proiectul, în limita bugetului aprobat”. Numărul, denumirea posturilor, nivelul de salarizare al fiecărui post conform tarifelor orare din Ghidul Condiții Generale POCU 2014 – 2020 și Ghidul Solicitantului – Condiții specifice: Servicii sociale pentru victimele violenței domestice AP 4/PI 9.ii/OS 4.4, astfel cum au fost aprobate în contractul de finanțare numărul POCU/467/4/4/127586 înregistrat la OIRPOSDRU Regiunea Vest cu nr. 2386/29.03.2019 se regăsesc în anexa nr. 1.
Implementarea proiectului "SEVA - Stop! Eliminam violenta si agresivitatea", presupune dezvoltarea și furnizarea a două servicii sociale de tip integrat: 
· Un centru de consiliere pentru prevenirea și combaterea violenței domestice, fără cazare, furnizat victimelor violenței domestice (adulți și copii). 
· Un centru de asistență destinat agresorilor, serviciu social integrat, fără cazare, destinat agresorilor. 
Astfel, prin H.C.L.M.T. nr. 257/07.05.2019 s-a aprobat înființarea Complexului de Servicii pentru Victimele Violenței Domestice și Agresori. Conform Legii nr. 292/2011 legea asistenței sociale și a Legii nr. 197/2012 privind asigurarea calității în domeniul serviciilor sociale, este obligatoriu ca serviciile sociale de pe teritoriul României să fie licențiate. În vederea obținerii licențierii, serviciile sociale au nevoie de un Regulament de organizare și funcționare, după cum se precizează și în Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale. Astfel conform HG 867/2015, art. 3, alin. (1) și (2) ”Furnizorii publici şi privaţi de servicii sociale au obligaţia de a elabora, pentru fiecare tip de serviciu social aflat în administrare, regulamente proprii de organizare şi funcţionare, pe care le aprobă prin hotărâre/decizie a organului de conducere prevăzut de lege” și ”Elaborarea regulamentelor proprii de organizare şi funcţionare se realizează cu respectarea modelului-cadru al regulamentului aplicabil, a legislaţiei specifice, convenţiilor internaţionale ratificate prin lege şi a celorlalte acte internaţionale în materie la care România este parte, precum şi a standardelor minime de calitate aplicabile”. 
Ținând cont de Ordinul nr. 28/2019 privind aprobarea standardelor minime de calitate pentru acreditarea serviciilor sociale destinate prevenirii si combaterii violentei domestice - Anexa 4 si Anexa 6 au fost întocmite Regulamentul – cadru de organizare şi funcţionare a serviciului social de zi "Centrul de consiliere pentru prevenirea și combaterea violenței domestice" și Regulamentului – cadru de organizare şi funcţionare a serviciului social de zi ”Centrul de asistență destinat agresorilor”.
Având în vedere cele de mai sus, 

PROPUNEM:	

Aprobarea Regulamentului – cadru de organizare şi funcţionare a serviciului social de zi "Centrul de consiliere pentru prevenirea și combaterea violenței domestice", prevăzut la anexa nr. 1
Aprobarea Regulamentului – cadru de organizare şi funcţionare a serviciului social de zi ”Centrul de asistență destinat agresorilor”, prevăzut la anexa nr. 2


   Director General 	                Director General Adjunct			  Șef Serviciu
jr. Rodica Surducan                                  Marius Murariu         			Codruța Darida 



                                                                                                                        Întocmit, 
                                                                                                                     Angela Ciupa – Rad
                                                                                                                   

*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

